Slovenska kronika, 15.4.2005


Naslov: MINISTER ZVER V POSAVJU

Napoved za  voditelja:

Minister za šolstvo in šport dr. Milan Zver je danes obiskal Posavje. Najprej si je ogledal vrtec v Sevnici, se v gimnaziji Brežice srečal z ravnatelji posavskih srednjih šol, seznanil z delovanjem brežiškega mladinskega centra, potem pa še prisluhnil ravnateljem osnovnih šol in posavskih županov na osnovni šoli Jurija Dalmatina v Krškem. Seveda je bilo največ govora o naložbah.

T- "GORAN ROVAN>Posavje 
X- $Jože Grajžl


V Posavju je 24 osnovnih šol, 4 srednje in dve višji. Kljub temu, da se je zadnja leta nekaj gradilo, pa s tem nujnih naložb še ni konec. Ob današnjem obisku minister za šolstvo ni veliko obljubljal.

T- dr. MILAN ZVER
X- minister za šolstvo in šport RS

5.11
Vsi pa vemo, da je samo na področju investicij zdej država zelo osiromašena zaradi raznoraznih razlogov, tako da bomo dinamiko naložb v šolstvu nekoliko upočasnili. Bomo pa reševali tiste ključne pereče stvari tudi v regiji.

Teh je v Posavju kar precej. Tudi v brežiški občini bo potrebnih še precej vlaganj, tako na Bizeljskem kot tudi v obeh srednjih šolah, kjer nimajo še vseh pogojev. In kaj pomeni, če denarja iz države ne bo?
T- IVAN MOLAN

X- župan občine Brežice

8.16 No ključni problem v Brežicah so velika prostorska stiska v gimnaziji Brežice in pa seveda tudi športna dvorana pri novi ekonomski šoli.

8.45
Za te naložbe pomeni enostavno, da ne bo širitve, kajti v gimnaziji je glavni financer ministrstvo, ne pa občina Brežice. Občina Brežice je samo pri projektni dokumentaciji.

Tudi na področju naložb v športne objekte bo država manj vlagala. Na obeh področjih pa bo zaradi tega potrebno pripraviti nove načrte.

T- dr. MILAN ZVER
X- minister za šolstvo in šport RS

5.41 Letos ko bomo po rebalansu tudi po pripravi proračuna za leto 6 in 7 bomo morali ponovno odpret investicije v šolstvu in videt na podlagi zmožnosti, ki jih ima država, naredit en nov načrt.

V Posavju seveda upajo, da bodo  v njem tudi vlaganja v ustvarjanje pogojev za šolstvo in šport v tej regiji.

